stanford-oval/wikipedia huggingface dataset:
มด-นุ่น-เนย
ผลงาน > อัลบั้ม หัวหมุน (พ.ศ. 2542)

หัวหมุน
ฝันหวาน
เก็บไว้ให้เธอ(คนดี)
มาดีกันนะ
เอ๊ะ! ยังไง
เหงา
ห้ามใจ
ใต้ดาวดวงเดียวกัน
ฉันไม่แน่ใจ
แค่มีเธอคนเดียว
เพียงเท่านี้
รักยังคงงดงาม
ผลงาน > เพลงประกอบละคร

เพลง ไม่อยากรับรู้ (ประกอบละคร สาวน้อยประแป้ง) / เฉพาะ มด กัลยา (2542)
เพลง เชื่อได้ไหม (ประกอบละคร สาวน้อยประแป้ง) / เฉพาะ มด กัลยา (2542)
เพลง แค่มีเธอ (ประกอบละคร สุดดวงใจ) / เฉพาะ มด กัลยา (2542)
เพลง รักกันเถอะ (ประกอบละคร สุดหัวใจ) / เฉพาะ นุ่น กลุธิดา ร่วมด้วย เล็ก วงฝันดี-ฝันเด่น (2542)
เพลง Chirpy Chirpy Cheep Cheep (ประกอละคร สุดหัวใจ) / เฉพาะ นุ่น กุลธิดา (2542)
เพลง ห้ามใจ (ประกอบละคร สาวน้อยคาเฟ่) / มด นุ่น เนย (2543)
อัลบั้ม "หัวหมุน" ศิลปินมด-นุ่น-เนย
วัดโพธิ์ตาก

| วัดโพธิ์ตาก, วัดโพธิ์ตาก พิบูลมังสาหาร |
| --- | --- |
พระอุโบสถวัดโพธิ์ตาก อ.พิบูลมังสาหาร

ชื่อสามัญ: วัดโพธิ์ตาก, วัดโพธิ์ตาก พิบูลมังสาหาร
ที่ตั้ง: ถนนราชมนตรี ตำบลพิบูล อำเภอพิบูลมังสาหาร จังหวัดอุบลราชธานี ประเทศไทย 34110
นิกาย: เถรวาท มหานิกาย
ผู้ก่อตั้ง: พระอินทร์ อินฺทปญฺโญ
เจ้าอาวาส: พระครูพิศาลโพธานุวัตร (ทัน ปคุโน)
 สถานีย่อยพระพุทธศาสนา
วัดโพธิ์ตาก หรือ วัดโพธิ์  สังกัดนิกายเถรวาท คณะสงฆ์มหานิกาย ก่อตั้งเมื่อปี พ.ศ. 2430 โดยมี พระอาจารย์อินทร์ อินฺทสาโร เป็นเจ้าอาวาสรูปแรก  และมีพระเถระที่มีชื่อเสียงคือ พระครูญาณวิสุทธิคุณ (กอง) หรือ พระอุปัชฌาย์กอง อดีตเจ้าอาวาส  ซึ่ง วัดโพธิ์ตาก ตั้งอยู่ในเขตเทศบาลเมืองพิบูลมังสาหาร อำเภอพิบูลมังสาหาร จังหวัดอุบลราชธานี ห่างจากตัวอำเภอเมืองอุบลราชธานี  ประมาณ 45 กิโลเมตร
ประวัติ

วัดโพธิ์ตาก หรือ วัดโพธิ์ เดิมพื้นที่มีลักษณะเป็นป่ารกชัฏติดกับแม่น้ำมูล ซึ่งบริเวณนี้มี ต้นโพธิ์ ขนาดใหญ่อายุหลายร้อยปีอยู่หนึ่งต้น
ปี พ.ศ. 2430 ได้สร้างวัดขึ้น โดยการนำของ พระอาจารย์อินทร์ อินฺทสาโร พร้อมด้วยญาติพี่น้อง ซึ่งได้อพยพมาจากบ้านขี้เหล็กหัวเรือ เมืองอุบลราชธานีศรีวะนาไลประเทษราช ย้ายมาตั้งบ้านเรือนที่ เมืองพิมูลมังษาหาร ในขณะนั้น ต่อมาได้ตั้งชื่อวัดว่า วัดโพธิ์ตาก และตั้งชื่อหมู่บ้านว่า บ้านโพธิ์ตาก ซึ่งตั้งชื่อตามลักษณะของภูมิสถานบริเวณที่ตั้งวัดและหมู่บ้านที่มี ต้นโพธิ์ ขนาดใหญ่อายุหลายร้อยปีอยู่หนึ่งต้น
ปี พ.ศ. 2474 ได้รับพระราชทาน วิสุงคามสีมา มีสถานะเป็นวัดตามกฎหมาย ซึ่งมีเขตวิสุงคามสีมา กว้าง 80 เมตร ยาว 120 เมตร
ปี พ.ศ. 2495 ได้ตั้งสำนักเรียนพระปริยัติธรรมขึ้น ณ วัดโพธิ์ตาก
ปี พ.ศ. 2500 ได้สร้าง ศาลาการเปรียญ ขึ้น เป็นอาคารไม้ทั้งหลัง ซึ่งมีขนาด กว้าง 15 เมตร ยาว 30 เมตร ปัจจุบันได้มีการบูรณปฏิสังขรณ์โดยยกพื้นสูงขึ้น ชั้นล่างก่ออิฐถือปูนเป็นสถานที่ปฏิบัติศาสนกิจ ชั้นบนยังคงสภาพศาลาการเปรียญไม้แบบศิลปะอีสานโบราณไว้ตามเดิม
ปี พ.ศ. 2515 ได้ก่อตั้งโรงเรียนพระปริยัติธรรมแผนกสามัญขึ้น ณ วัดโพธิ์ตาก
ปี พ.ศ. 2521 ได้สร้าง พระอุโบสถ ขึ้นใหม่ เป็นอาคารคอนกรีตเสริมเหล็ก มีขนาด กว้าง 7 เมตร ยาว 17 เมตร เพื่อใช้เป็นสถานที่สังฆกรรมสำหรับพระภิกษุสงฆ์
ในกาลต่อมาได้มีการสร้างอาคารเสนาสนะเพิ่มขึ้น อาทิ พระวิหาร ศาลาบำเพ็ญกุศล หอระฆัง กุฏิ เมรุ
ปูชนียวัตถุสำคัญ คือ พระโพธิราช ซึ่งเป็นพระพุทธรูปขนาดหน้าตัก กว้าง 12 นิ้ว ศิลปวัตถุสมัยกรุงรัตนโกสินทร์ตอนต้น จำนวน 1 องค์
ที่ตั้งและอาณาเขต

ที่ตั้ง
วัดโพธิ์ตาก เลขที่ 178 ถนนราชมนตรี ตำบลพิบูล อำเภอพิบูลมังสาหาร จังหวัดอุบลราชธานี 34110 สังกัดนิกายเถรวาท คณะสงฆ์มหานิกาย ที่ดินของวัดมีเนื้อที่ 18 ไร่
อาณาเขต
ทิศเหนือ ติดกับ แม่น้ำมูล
ทิศใต้ ติดกับ ถนนวิพากย์
ทิศตะวันออก ติดกับ ลำห้วยนอก
ทิศตะวันตก ติดกับ ถนนราชมนตรี
ลำดับเจ้าอาวาส

มีเจ้าอาวาสดังรายนามต่อไปนี้
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | เริ่ม | สิ้นสุด | ตำแหน่ง |
| 1 | พระอาจารย์อินทร์ อินฺทสาโร | พ.ศ. 2430 | พ.ศ. 2450 | เจ้าอาวาส |
| 2 | พระครูญาณวิสุทธิคุณ (กอง นนฺทิโย) | พ.ศ. 2450 | พ.ศ. 2492 | เจ้าอาวาส |
| 3 | พระครูพิศาลโพธิวัฒน์ (ดำ สุวโจ) | พ.ศ. 2492 | พ.ศ. - | เจ้าอาวาส |
| 4 | พระอาจารย์ทอง -ไม่ทราบฉายา- | พ.ศ. - | พ.ศ. - | เจ้าอาวาส |
| 5 | พระอาจารย์มหา -ไม่ทราบฉายา- | พ.ศ. - | พ.ศ. - | เจ้าอาวาส |
| 6 | พระครูพิศาลโพธานุวัตร (ทัน ปคุโน) | พ.ศ. 2525 | ปัจจุบัน | เจ้าอาวาส |

พระอุโบสถวัดโพธิ์ตาก อ.พิบูลมังสาหาร
แม่น้ำมูล ณ ท่าน้ำวัดโพธิ์ตาก
ป้ายโรงเรียนพระปริยัติธรรมวัดโพธิ์ตาก
ควีนม็อดแลนด์

| ควีนม็อดแลนด์ Dronning Maud Land |
| --- | --- |
   ธงชาติ
ควีนม็อดแลนด์
ก่อตั้ง

• ก่อตั้ง : 14 มกราคม ค.ศ. 1939
 
พื้นที่
• รวม: 2,500,000 ตารางกิโลเมตร (970,000 ตารางไมล์)
ควีนม็อดแลนด์ (อังกฤษ: Queen Maud Land) หรือ ดร็อนนิงเมาด์ลัน (นอร์เวย์: Dronning Maud Land) เป็นภูมิภาคในทวีปแอนตาร์กติกาขนาดเกือบ 2.7-ล้าน-ตารางกิโลเมตร (1.0-ล้าน-ตารางไมล์) ที่อ้างสิทธิ์เป็นดินแดนในภาวะพึ่งพิงโดยประเทศนอร์เวย์ ชายแดนพื้นที่อ้างสิทธิ์นี้ติดกับบริติชแอนตาร์กติกเทร์ริทอรีที่ 20° ตะวันตกและดินแดนแอนตาร์กติกาของออสเตรเลียที่ 45° ตะวันออก นอกจากนี้ มีการผนวกพื้นที่ขนาดเล็กที่ไม่มีใครอ้างสิทธิ์ใน ค.ศ. 1939 เข้าไปในเดือนมิถุนายน ค.ศ. 2015 พื้นที่นี้ตั้งอยู่ในแอนตาร์กติกาตะวันออก กินพื้นที่ทวีปประมาณหนึ่งส่วนห้า และตั้งชื่อตามพระนามสมเด็จพระราชินีม็อด (1869–1938)
ใน ค.ศ. 1930 Hjalmar Riiser-Larsen ชาวนอร์เวย์ เป็นบุตตลแรกที่ขึ้นเหยียบดินแดนนี้ จากนั้นในวันที่ 14 มกราคม ค.ศ. 1939 นอร์เวย์เข้าอ้างสิทธิ์พื้นที่นี้ ต่อมาในวันที่ 23 มิถุนายน ค.ศ. 1961 ควีนม็อดแลนด์กลายเป็นส่วนหนึ่งของระบบสนธิสัญญาแอนตาร์กติก ทำให้เป็นเขตปลอดทหาร ดินแดนนี้เป็นหนึ่งในสองดินแดนแอนตาร์กติกาที่นอร์เวย์อ้างสิทธิ์ ส่วนอีกแห่งคือเกาะปีเตอร์ที่ 1 พื้นน้ำริมชายฝั่งมีชื่อว่าทะเลสมเด็จพระราชาธิบดีโฮกุนที่ 7
ดูเพิ่ม

เทือกเขาควีนม็อด
นิวสเวเบีย
แหล่งข้อมูลอื่น

Norwegian Polar Institute
Polar Affairs Department
| ด ค กดินแดนห่างไกลของประเทศในทวีปยุโรป |
| --- | --- |
ดินแดนภายใต้อำนาจอธิปไตยของชาติในยุโรป แต่ตั้งอยู่ใกล้กับหรือตั้งอยู่บนทวีปอื่นที่ไม่ใช่ยุโรป
เดนมาร์ก: กรีนแลนด์
เนเธอร์แลนด์: กือราเซา  ·  แคริบเบียนเนเธอร์แลนด์ (ซาบา · ซินต์เอิสตาซียึส · โบแนเรอ)  ·  ซินต์มาร์เติน  ·  อารูบา
นอร์เวย์: ควีนมอดแลนด์  ·  เกาะบูเว  ·  เกาะปีเตอร์ที่ 1
โปรตุเกส: มาเดรา  ·  อะโซร์ส
ฝรั่งเศส:  กัวเดอลุป  ·  เกาะกลีแปร์ตอน  ·  แซ็งปีแยร์และมีเกอลง  ·  แซ็ง-บาร์เตเลมี  ·  แซ็ง-มาร์แต็ง  ·  นิวแคลิโดเนีย  ·  เฟรนช์เกียนา  ·  เฟรนช์เซาเทิร์นและแอนตาร์กติกแลนดส์ (เกาะแซ็ง-ปอล · เกาะอัมสเตอร์ดัม · หมู่เกาะกระจายในมหาสมุทรอินเดีย · หมู่เกาะแกร์เกแลน · หมู่เกาะครอแซ · อาเดลีแลนด์)  ·  เฟรนช์พอลินีเชีย  ·  มายอต  ·  มาร์ตีนิก  ·  เรอูว์นียง  ·   วอลิสและฟูตูนา 
สเปน: กานาเรียส  · เซวตา  ·  ปลาซัสเดโซเบรานิอา (เปญญอนเดเบเลซเดลาโกเมรา · เปญญอนเดอาลูเซมัส · หมู่เกาะชาฟารินัส)  ·  เมลียา
สหราชอาณาจักร:  เกาะเซาท์จอร์เจียและหมู่เกาะเซาท์แซนด์วิช  ·  เซนต์เฮเลนา อัสเซนชัน และตริสตันดากูนยา  ·  บริติชอินเดียนโอเชียนเทร์ริทอรี  ·  บริติชแอนตาร์กติกเทร์ริทอรี  ·  เบอร์มิวดา  ·  มอนต์เซอร์รัต  ·  หมู่เกาะเคย์แมน  ·  หมู่เกาะเติกส์และหมู่เกาะเคคอส  ·  หมู่เกาะบริติชเวอร์จิน  ·  หมู่เกาะพิตแคร์น  ·  หมู่เกาะฟอล์กแลนด์  ·  แองกวิลลา 
อิตาลี: เกาะปันเตลเลรีอา  ·   หมู่เกาะเปลาเจ (เกาะลัมปีโอเน • เกาะลัมเปดูซา • เกาะลีโนซา)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย
พ.ศ. 2450

พุทธศักราช 2450 (นับแบบใหม่) ตรงกับปีคริสต์ศักราช 1907 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน
ปีมะแม นพศก จุลศักราช 1269 (วันที่ 15 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
เจ้าประเทศราช:
เจ้าผู้ครองนครเชียงใหม่: เจ้าอินทวโรรสสุริยวงษ์ (28 พฤศจิกายน พ.ศ. 2444 - 5 มกราคม พ.ศ. 2453)
เจ้าผู้ครองนครลำพูน: เจ้าอินทยงยศโชติ (3 มกราคม พ.ศ. 2441 - 18 มีนาคม พ.ศ. 2454)
เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)
เหตุการณ์

29 กรกฎาคม – คณะลูกเสือ จัดค่ายขึ้นครั้งแรกบนเกาะบราวน์ซี เทศมณฑลดอร์ซิต, อังกฤษ
29 สิงหาคม – สะพานเกแบ็กในประเทศแคนาดาถล่มระหว่างการก่อสร้าง ทำให้คนงาน 75 คน เสียชีวิต
26 กันยายน – นิวฟันด์แลนด์และนิวซีแลนด์ กลายเป็นประเทศในเครือจักรภพอังกฤษ
13 พฤศจิกายน - รัชกาลที่ 5 เสด็จประพาสจังหวัดตราด ในโอกาสที่ได้กลับคืนสู่พระราชอาณาเขตอีกครั้ง
8 ธันวาคม - สยามส่งพล ต. หม่อมชาติเดชอุดมเป็นตัวแทนไปประชุมลงนามในสนธิสัญญากรุงเฮกเรื่องสงคราม
4 กุมภาพันธ์ - ตั้งมณฑลเพชรบูรณ์
6 กุมภาพันธ์ – วันสถาปนากรมทหารม้าที่ 1 รักษาพระองค์
เหตุการณ์ > ไม่ทราบวัน

ค้นพบ ธาตุลูทีเชียม
วันเกิด

12 พฤษภาคม - แคทารีน เฮพเบิร์น นักแสดงชาวอเมริกัน (เสียชีวิต พ.ศ. 2546)
15 พฤษภาคม - โชติ แพร่พันธุ์ (นามปากกา ยาขอบ) นักประพันธ์ (เสียชีวิต 5 เมษายน พ.ศ. 2499)
7 มิถุนายน - ซิกวาร์ด เบอร์นาดอต (สิ้นพระชนม์ 4 กุมภาพันธ์ พ.ศ. 2545)
10 มิถุนายน - มนัส จรรยงค์ นักประพันธ์ (ถึงแก่กรรม 7 พฤศจิกายน พ.ศ. 2508)
13 พฤศจิกายน - โจวันนาแห่งอิตาลี สมเด็จพระราชินีแห่งบัลแกเรีย (สวรรคต 26 กุมภาพันธ์ พ.ศ. 2543)
วันถึงแก่กรรม

23 กันยายน - พระเจ้าราชวรวงศ์เธอ กรมหมื่นจรัสพรปฏิภาณ พระราชโอรสใน พระบาทสมเด็จพระปิ่นเกล้าเจ้าอยู่หัว (ประสูติ พ.ศ. 2399)
1 ธันวาคม - พระเจ้าบรมวงศ์เธอ กรมหลวงวรเสรฐสุดา พระราชธิดาในพระบาทสมเด็จพระนั่งเกล้าเจ้าอยู่หัว (ประสูติ 17 มิถุนายน พ.ศ. 2371)
17 ธันวาคม - ลอร์ด เคลวิน นักฟิสิกส์ (เกิด พ.ศ. 2367)
8 ธันวาคม - สมเด็จพระเจ้าออสการ์ที่ 2 แห่งสวีเดน (ราชสมภพ 21 มกราคม พ.ศ. 2372)
รางวัล > รางวัลโนเบล

สาขาเคมี – Eduard Buchner
สาขาวรรณกรรม – รัดยาร์ด คิปลิง
สาขาสันติภาพ – เออร์เนสโต เตโอโดโร โมเนตา, หลุยส์ เรอโนล์
สาขาฟิสิกส์ – อัลเบิร์ต อับราฮาม ไมเคิลสัน
สาขาสรีรวิทยาหรือการแพทย์ – ชาร์ลส์ หลุยส์ อัลฟงซ์ ลาฟรอง
หินรูปเนื้อ

หิน
หินรูปเนื้อ (จีน: 肉形石; พินอิน: Ròuxíngshí) เป็นชื่อหินก้อนหนึ่งซึ่งสลักเป็นรูปหมูสามชั้น ทำขึ้นในราชวงศ์ชิงจากหินแจสเพอร์ที่มีชั้นต่าง ๆ ก่อทับกันขึ้นตามธรรมชาติในห้วงเวลาหลายปี แต่ละชั้นมีสีสันต่างกันไป เมื่อแกะสลัก หินได้รับการย้อมสีให้เหมือนหมูสามชั้นจริง ๆ
หินสูง 5.73 เซนติเมตร กว้าง 6.6 เซนติเมตร และหนา 5.3 เซนติเมตร
ปัจจุบัน หินนี้จัดแสดงอยู่ที่พิพิธภัณฑ์พระราชวังแห่งชาติในไทเป ไต้หวัน แม้ในทางประวัติศาสตร์ศิลปะจะมีคุณค่าเพียงระดับกลาง แต่กลับได้รับความสนใจเข้าเยี่ยมชมสูงและมีชื่อเสียงมาก ทั้งได้รับการเรียกขานว่า เป็น "งานชิ้นเอกอันเลื่องชื่อที่สุด" ของพิพิธภัณฑ์ และจัดเข้ากลุ่มกับผลงานอีกสองชิ้น คือ ผักกาดหยกเขียว (翠玉白菜) กับหม้อเหมากง (毛公鼎) รวมกันเป็น "ไตรรัตน์" (三宝) ประจำพิพิธภัณฑ์แห่งนี้ อนึ่ง สาธารณชนยังลงคะแนนให้หินนี้เป็นวัตถุยอดสำคัญในบรรดาสิ่งของของพิพิธภัณฑ์ด้วย
ปีกทอง

| ปีกทอง |
| --- | --- |
ประเภท: ละครโทรทัศน์
สร้างโดย: พ.ศ. 2559 :  บริษัท สตูดิโอ คำม่วน จำกัด
เขียนโดย: บทประพันธ์ : กฤษณา อโศกสิน
กำกับโดย: พ.ศ. 2559 : ชูเกียรติ ศักดิ์วีระกุล
แสดงนำ: พ.ศ. 2559 : ฌอห์ณ จินดาโชติ จินตนัดดา ลัมะกานนท์ อรจิรา แหลมวิไล มณีรัตน์ คำอ้วน พิมพ์พรรณ ชลายนคุปต์
ผู้ประพันธ์ดนตรีแก่นเรื่อง: พ.ศ. 2559 : บินเอย โดย เบล สุพล
จำนวนตอน: พ.ศ. 2559 : 26 ตอน
การผลิต
ผู้อำนวยการผลิต: พ.ศ. 2559 : วรฤทธิ์ ไวยเจียรนัย
ผู้อำนวยการสร้าง: พ.ศ. 2559 : สายทิพย์ มนตรีกุล ณ อยุธยา
ผู้กำกับภาพ: พ.ศ. 2559 : นิกร ศรีพงศ์วรกุล
ความยาวตอน: พ.ศ. 2559 : 75 นาที
ออกอากาศ
เครือข่าย: จีเอ็มเอ็ม 25
ออกอากาศ: 8 สิงหาคม พ.ศ. 2559 – 29 พฤศจิกายน พ.ศ. 2559
ปีกทอง เป็นละครโทรทัศน์แนว ดราม่า-โรแมนติก สร้างจากละครชุดในชื่อเรื่องว่า เพลิงกฤษณา ซึ่งมีทั้งหมดสามเรื่อง คือ ลายหงส์, ปีกทอง, ป่ากามเทพ ทุกเรื่องเป็นบทประพันธ์ของ กฤษณา อโศกสิน สำหรับ ปีกทอง เริ่มสร้างครั้งแรกเมื่อปี พ.ศ. 2525 โดยนำพระนางที่โด่งดังในยุคนั้น อย่าง นิรุตติ์ ศิริจรรยา และ เดือนเต็ม สาลิตุล มาเป็นนักแสดงนำ ซึ่งเวอร์ชันแรกนี้ ช่อง 3 เป็นผู้ผลิต โดยตีความและเน้นที่บท 'กุดั่น' เป็นตัวนำเรื่อง และ เดือนเต็ม ก็ถูกเสนอชื่อเข้าชิงรางวัลเมขลา นักแสดงนำหญิงยอดเยี่ยม ประจำปี พ.ศ. 2526
ต่อมาเมื่อปี พ.ศ. 2542 บริษัท ไพโอเนียร์ เอ็นเตอร์เทนเม้นท์ กรุ๊ป จำกัด ร่วมกับ ม.ล. พันธุ์เทวนพ เทวกุล นำมาผลิต และดัดแปลงเป็นบทโทรทัศน์โดย อมรศรี เย็นสำราญ และ หม่อมหลวงพันธุ์เทวนพ เทวกุล กำกับการแสดงโดย ม.ล. พันธุ์เทวนพ เทวกุล ออกอากาศครั้งแรกทางสถานีโทรทัศน์สีกองทัพบกช่อง 7 นำแสดงโดย วรวุฒิ นิยมทรัพย์, เมทินี กิ่งโพยม, เอกรัตน์ สารสุข
ต่อจากนั้นในปี พ.ศ. 2559 นำกลับมาสร้างอีกครั้งโดย จีเอ็มเอ็ม 25 และ บริษัท สตูดิโอ คำม่วน จำกัด บทโทรทัศน์โดย ธัญลักษณ์ จุลพงษ์, อภิรักษ์ ชัยปัญหา, วันเฉลิม ศรีแก้วน้ำใส และ พิมพ์พิชชา ภัทรวงศ์สิริ กำกับการแสดงโดย ชูเกียรติ ศักดิ์วีระกุล ละครเรื่อง 'ปีกทอง' ออกอากาศครั้งแรกทุกวันจันทร์ - อังคาร เวลา 20.00 - 21.15 น. และยังออกอากาศซ้ำอีกครั้งทุกวันจันทร์ - อังคาร เวลา 23.30 - 00.45 น. ทุกวันอังคาร - พุธ เวลา 09.00 - 10.15 น. และ 13.15 - 14.30 น. เริ่มตอนแรกวันที่ 8 สิงหาคม พ.ศ. 2559
หมายเหตุ ครั้งแรกที่สร้างทางช่อง 3 ปี 2525 ได้พระ-นาง นิรุตติ์ ศิริจรรยา และ เดือนเต็ม สาลิตุล เป็นนักแสดงนำ โดยครั้งนั้น เขียนบทละครให้ตัวละคร กุดั่น เป็นนางเอก และตอนจบ ภูวดล ก็ครองรักกับ กุดั่น ซึ่งตรงกับเจตนาของผู้ประพันธ์ ที่ต้องการให้บทเรียนกับ ภูวดล โดยต้องมาใช้ชีวิตกับผู้หญิงที่ตนไม่ได้รัก แต่สองครั้งหลังมา บทพาไปให้คนที่พระเอกรักอย่าง อลิน เป็นนางเอก และในปี 2526 เดือนเต็ม สาลิตุล ก็ถูกเสนอขื่อเข้าชิงดารานำฝ่ายหญิงยอดเยี่ยม รางวัลเมขลา จากเรื่องนี้ ร่วมกับดาราหญิงท่านอื่นอีก 5 ท่าน รวมเป็น 6 ท่าน
เนื้อเรื่องย่อ

เรื่องราวของ ‘ปีกทอง’ เริ่มต้นจากภูวดล เด็กหนุ่มยากจนที่มีความสามารถในการแปลหนังสือ เขาดิ้นรนทำทุกทางเพื่อให้ชีวิตของตัวเองและครอบครัวดีขึ้น แต่แล้ววันหนึ่งเขามีโอกาสได้ทำงานในสถานทูต ทำให้เขาได้บังเอิญเจอกับกุดั่น หญิงสาวเชยๆ ธรรมดา ไม่มีเสน่ห์ เมื่อกุดั่นเห็นภูวดลเธอตกหลุมรักเขาตั้งแต่แรกพบ และนั่นก็ทำให้ภูวดลรับรู้ได้ถึงความรู้สึกของกุดั่นที่มีต่อเขา กุดั่นยื่นข้อเสนอให้ภูวดลมาเช่าบ้านหลังเล็กในบ้านหลังใหญ่ของเธอ เพื่อไปทำงานได้สะดวกขึ้น เมื่อภูวดลเห็นว่ากุดั่นมีฐานะ เขาพยายามหาทางใกล้ชิดกุดั่นมากขึ้นจนกุดั่นยอมตกเป็นของภูวดล แต่ด้วยความมักใหญ่ใฝ่สูงของภูวดล เมื่อเขาได้เข้าไปช่วยงานที่โรงพิมพ์อักษราตามคำแนะนำของประณต  หัวหน้างานที่สถานทูตทำให้เขาได้เจอกับเครือทอง ลูกสาวเจ้าของสำนักพิมพ์จอมเหวี่ยง เขาเห็นเครือทองมีกิจการใหญ่โต และรวยมาก เขาจึงเริ่มตีตัวออกห่างจากกุดั่น และทำตัวใกล้ชิดเครือทองเพื่อหวังเป็นที่พึ่งที่ใหม่จนเครือทองรักเขา แม้เธอจะมีพลวัฒน์ คู่หมั้นที่ครอบครัวหาไว้ให้ก็ตาม แต่เธอก็เลือกที่จะรักภูวดล เครือทองแนะนำอลิน เพื่อนรักของเธอพึ่งเรียบจบแฟชั่นมาจากเมืองนอกจะเข้ามาช่วยงานในสำนักพิมพ์ให้ภูวดลรู้จัก ทันทีที่เขาเห็นอลินเขารู้สึกรักอลินจริงๆ เพราะอลินแตกต่างจากผู้หญิงทุกคนที่เขาพบเจอ เพียงแต่อลินเป็นเพื่อนของเครือทองทำให้เขาไม่สามารถแสดงออกอะไรได้มากนัก ต่อมาไม่นานภูวดลได้เจอกับนพเก้า หม้ายสาวพราวเสน่ห์เป็นอาจารย์เจ้าของสถานศึกษา นพเก้าถูกใจในตัวภูวดลและความฉลาดหลักแหลมของเขาที่เอาเรื่องงานเข้ามาพูดคุยกับเธอบ่อยครั้งทำให้ความสัมพันธ์ของทั้งคู่พัฒนามากขึ้น
รายชื่อนักแสดง

| ปี | พ> ศ. 2525 | พ> ศ. 2542 | พ> ศ. 2559 |
| --- | --- | --- | --- |
| สถานีออกอากาศ | ช่อง 3 | ช่อง 7 | จีเอ็มเอ็ม 25 |
| ผู้จัดละคร | แม็กไพน์โปรโมชั่น   ทาริกา ธิดาทิตย์ | ไพโอเนียร์ เอ็นเตอร์เมนเมนต์   ม.ล. พันธุ์เทวนพ เทวกุล | สตูดิโอ คำม่วน |
| บทโทรทัศน์ | ถาวร สุวรรณ  | ม.ล. พันธุ์เทวนพ เทวกุล | ธัญลักษณ์ จุลพงษ์   อภิรักษ์ ชัยปัญหา   วันเฉลิม ศรีแก้วน้ำใส   พิมพ์พิชชา ภัทรวงศ์สิริ |
| ผู้กำกับการแสดง | ถาวร สุวรรณ   มีศักดิ์ นาครัตน์ | ม.ล. พันธุ์เทวนพ เทวกุล | ชูเกียรติ ศักดิ์วีระกุล |
| ภูวดล ธารทอง | นิรุตติ์ ศิริจรรยา | วรวุฒิ นิยมทรัพย์ | ฌอห์ณ จินดาโชติ |
| กุดั่น | เดือนเต็ม สาลิตุล | รชนีกร พันธุ์มณี | มณีรัตน์ คำอ้วน |
| เครือทอง | ลินดา ค้าธัญเจริญ | แชมเปญ เอ็กซ์ | อรจิรา แหลมวิไล |
| นพเก้า | เปียทิพย์ คุ้มวงศ์ | เพ็ญพักตร์ ศิริกุล | พิมพ์พรรณ ชลายนคุปต์ |
| อลิน | ดวงตา ตุงคะมณี | เมทินี กิ่งโพยม | จินตนัดดา ลัมะกานนท์ |
| พลวัฒน์ | ชลิต เฟื่องอารมย์ | ทรงสิทธิ์ รุ่งนพคุณศรี | อนุรักษ์ บุญเพิ่มพูล |
| ฤทธี | ภาณุมาศ สุขอัมพร | เอกรัตน์ สารสุข | กนกฉัตร มรรยาทอ่อน |
| เจนศิลป์ (ลูกศิษย์ / กิ๊กของนพเก้า) | อภิชาติ หาลำเจียก | อรรถพร ธีมากร | ณัฐกิตติ์ นันทพานิช |
| ลำดวน (แม่ของกุดั่น) | กิ่งดาว ดารณี | เฉลา ประสพศาสตร์ | อำภา ภูษิต |
| พีระพัฒน์ ธารทอง (บอล) | วัฒน์ วรวรรณ |  | ทศพล แก่นทิพย์ |
| กีรติ (กิ๊กของนพเก้า) | เป็นหนึ่ง ไชยชิต |  | กิตติศักดิ์ ปฐมบูรณา |
| ประณต (หัวหน้างานที่สถานทูต) | สุริยัน ปฏิพัทธ์ | สันติสุข พรหมศิริ | ณัฐพงษ์ สมรรคเสวี |
| พ่อของภูวดล | สมจินต์ ธรรมทัต |  | เวนย์ ฟอลโคเนอร์ |
| แม่ของภูวดล | พงษ์ลดา พิมลพรรณ |  | ขวัญฤดี กลมกล่อม |
| พ่อของอลิน | ทม วิศวชาติ | ทวีศักดิ์ เศวตเศรนี | สมมาตร ไพรหิรัญ |
| แม่ของอลิน | บุศรา นฤมิตร | กุมารี ชินวัตร | สุปราณี เจริญผล |
| เทียม (พ่อของเครือทอง) | ราม ราชพงษ์ |  | กลศ อัทธเสรี |
| แม่ของเครือทอง | ณัฐนี สิทธิสมาน | พิมพ์พรรณ บูรณพิมพ์ | นัฏฐา ลอยด์ |
| เอ้ (พนักงานที่สถานทูต) | นันทกา มลศรีวัฒน์ |  | รัศมีแข ฟ้าเกื้อล้น |
| เเอล  (พนักงานที่สถานทูต) |  | พิมมาดา รักดี | วิรายา ภัทรโชคชัย |
| ตะวัน (พนักงานที่สถานทูต) | ชาตรี ชมพู |  | จักรกฤต โยมพยอม |
ข้อมูลการออกอากาศ

วันที่ 17 , 18 , 24 , 25 , 31 ตุลาคม และวันที่ 1,7,8 พฤศจิกายน พ.ศ. 2559 ซึ่งเป็นกำหนดการออกอากาศเดิมของละครจึงได้งดออกอากาศ เนื่องจากมีประกาศจากสำนักพระราชวัง เรื่องพระบาทสมเด็จพระปรมินทรมหาภูมิพลอดุลยเดช เสด็จสวรรคต เมื่อวันที่ 13 ตุลาคม พ.ศ. 2559
นับตั้งแต่วันที่ 14 ตุลาคม - 13 พฤศจิกายน พ.ศ. 2559 งดออกอากาศ เพื่อเป็นการไว้อาลัยให้กับการเสด็จสู่สวรรคาลัยของพระบาทสมเด็จพระปรมินทรมหาภูมิพลอดุลยเดช
ดูเพิ่ม

ลายหงส์
ป่ากามเทพ
แหล่งข้อมูลอื่น

ปีกทอง ที่สยามโซน
ชูร์โร

| --- | --- |

ประเภท: แป้งทอด
มื้อ: อาหารเช้า, อาหารกลางวัน, อาหารเย็น, อาหารว่าง
แหล่งกำเนิด: สเปน โปรตุเกส
อุณหภูมิเสิร์ฟ: ร้อน
ส่วนผสมหลัก: แป้ง
 ตำราอาหาร: ชูร์โร   สื่อ: ชูร์โร
ชูร์โร
ชูร์โร (สเปน: churro) หรือ ชูรู (โปรตุเกส: churro) หรือบางครั้งเรียกว่า "ปาท่องโก๋สเปน" และ "โดนัทสเปน" เป็นแป้งทอดโรยน้ำตาล มีลักษณะยาวเป็นแท่ง ๆ นิยมรับประทานในสเปน โปรตุเกส ฝรั่งเศส ฟิลิปปินส์ และสหรัฐอเมริกา โดยมากในสเปน นิยมจุ่มกับช็อกโกแลตร้อนหรือกาแฟนมเมื่อรับประทาน ชาวสเปนนิยมรับประทานเป็นอาหารเช้า
หลวงพิสณฑ์ยุทธการ (ปึก โรจนกุล)

| นายพันโทหลวงพิสณฑ์ยุทธการ  (ปึก โรจนกุล)จ> ม., ร.ส., ร.จ.ม. |
| --- | --- |

เจ้ากรมสรรพยุทธ กระทรวงกลาโหม
ดำรงตำแหน่ง พ.ศ. 2452 – พ.ศ. 2453
กษัตริย์: พระบาทสมเด็จพระจุลจอมเกล้าเจ้าอยู่หัว
ก่อนหน้า: พระยาฤทธิไกรเกรียงหาญ
ทหารมหาดเล็กรักษาพระองค์ กรมยุทธนาธิการ
กษัตริย์: พระบาทสมเด็จพระจุลจอมเกล้าเจ้าอยู่หัว
 
ข้อมูลส่วนบุคคล
เกิด: 8 กุมภาพันธ์ พ.ศ. 2401 แขวงบ้านช่างหล่อ เขตบางกอกน้อย กรุงรัตนโกสินทร์
เสียชีวิต: 13 พฤศจิกายน พ.ศ. 2472 (71 ปี) แขวงบ้านช่างหล่อ เขตบางกอกน้อย กรุงรัตนโกสินทร์
บุตร: 2 คน 1.พระยาชำนาญอักษร (ปลอบ โรจนกุล) 2. ร.อ.ต. โปรด โรจนกุล
บุพการี: นายราชจํานง (อู๋ โรจนกุล) (บิดา)
อาชีพ: ทหารบก
ยศที่ได้รับการแต่งตั้ง
สังกัด: กองทัพบกไทย กระทรวงกลาโหม
ประจำการ: พ.ศ. 2431 – พ.ศ. 2477
ยศ:  พันโท

นายพันโท หลวงพิสณฑ์ยุทธการ (8 กุมภาพันธ์ พ.ศ. 2401 – 13 พฤศจิกายน พ.ศ. 2472) มีนามเดิมว่า ปึก อดีตเจ้ากรมสรรพยุทธ กระทรวงกลาโหม สัสดีมณฑล ข้าหลวงทหารราบประจำกองพันตรีมหาดเล็กรักษาพระองค์ กรมทหารบกราบที่ ๑ (มหาดเล็กรักษาพระองค์) อดีตนายทหารสังกัดกรมยุทธนาธิการ อดีต ผบ.ร.พัน 30 (ลำปาง) ผู้บังคับการกรมทหารราบที่ 7 รัชสมัยวาระนายพลเอก สมเด็จฯ เจ้าฟ้าภาณุรังษีสว่างวงศ์ (พระยศในขณะนั้น) เป็นผู้บังคับบัญชา
ยศและบรรดาศักดิ์ > บรรดาศักดิ์

พ.ศ. 2420 หุ้มแพรมหาดเล็ก
พ.ศ. 2431 นายพิสณฑ์ยุทธการ (ปึก) ศักดินา 500
พ.ศ. 2432 ขุนพิสณฑ์ยุทธการ (ปึก) ศักดินา 800
พ.ศ. 2441 หลวงพิสณฑ์ยุทธการ (ปึก) ศักดินา 2000
ยศและบรรดาศักดิ์ > ยศทหาร

พ.ศ. 2420 นายสิบโท
พ.ศ. 2420 นายสิบเอก
นายร้อยตรี
พ.ศ. 2431 นายร้อยโท
พ.ศ. 2431 นายร้อยเอก
พ.ศ. 2431 ว่าที่นายพันตรี
พ.ศ. 2442 นายพันตรี
พ.ศ. 2451 นายพันโท
หมายเหตุ: ชื่อบรรดาศักดิ์จากหลักฐานบ้างก็ปรากฏว่า พิสณฑ์ยุทธการ พิศลยุทธการ หรือ พิสันฑ์ยุทธการ ทว่าหลักฐานต่างๆ กล่าวว่าข้าราชการผู้นี้มีนามเดิมชื่อ ปึก ตรงกัน
ตำแหน่งราชการ

หลวงพิสณฑ์ยุทธการ (ปึก) มีตำแหน่งราชการดังต่อไปนี้
พ.ศ. 2420 หุ้มแพร (พลทหารม้า) กรมทหารมหาดเล็ก
พ.ศ. 2431 นายทหารประจำกรมทหารมหาดเล็ก
พ.ศ. 2432 ผู้บังคับการกองทหารมณฑลอีสาน เมืองอุบลราชธานี
พ.ศ. 2434 ประจำกองพันตรี กรมทหารมหาดเล็ก
พ.ศ. 2435 นายร้อยโทประจำกองพันตรีทหารราบ กองทหารราบในมหาดเล็กรักษาพระองค์ กรมทหารบกราบที่ ๑ (มหาดเล็กรักษาพระองค์) กรมยุทธนาธิการ
พ.ศ. 2436 ผู้บังคับการมณฑลทหารพิษณุโลก และประจำกรมทหารล้อมวังขึ้นกับกรมยุทธนาธิการ
พ.ศ. 2438 ผู้บังคับการมณฑลทหารพิษณุโลก และผู้บังคับการกรมทหารราบที่ 20
พ.ศ. 2440 ผู้บังคับการกองทหารมณฑลลาวพวน (อุดรธานี)
พ.ศ. 2441 ผู้บังคับกองพันทหารราบที่ 30 (ผบ.ร.พัน 30) (ลำปาง) กรมยุทธนาธิการ
พ.ศ. 2443 ผู้บังคับการกรมทหารราบที่ 7 มณฑลฝ่ายเหนือ (ผบ.ร.7)
พ.ศ. 2446 ข้าหลวงมณฑลทหารราชบุรี
พ.ศ. 2447 ผู้ช่วยข้าหลวงพิเศษมณฑลทหารอยุธยา
พ.ศ. 2451 ข้าหลวงทหารบกประจำมณฑลกรุงเทพ (สัสดีมณฑล)
พ.ศ. 2449 สัสดีมณฑลนครสวรรค์
พ.ศ. 2452 เจ้ากรมสรรพยุทธ กระทรวงกลาโหม และสารวัตรทหารบก มณฑลทหารบกกรุงเทพฯ กรมสารวัตรใหญ่ทหารบก
พ.ศ. 2453 นายทหารกองหนุน กรมทหารราบที่ 3 กระทรวงกลาโหม
พ.ศ. 2457 นายทหารนอกราชการบำนาญ กรมทหารราบที่ 3
พ.ศ. 2472 นายทหารพ้นราชการบำนาญ
เครื่องราชอิสริยาภรณ์

พ.ศ. 2444 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2436 –  เหรียญจักรมาลา (ร.จ.ม.)
อรรชกา สีบุญเรือง

| อรรชกา สีบุญเรืองม> ป.ช., ม.ว.ม., ร.จ.พ. |
| --- | --- |


รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 15 ธันวาคม พ.ศ. 2559 – 23 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: พิเชฐ ดุรงคเวโรจน์
ถัดไป: สุวิทย์ เมษินทรีย์
รัฐมนตรีว่าการกระทรวงอุตสาหกรรม
ดำรงตำแหน่ง 19 สิงหาคม พ.ศ. 2558 – 15 ธันวาคม พ.ศ. 2559
นายกรัฐมนตรี: ประยุทธ์ จันทร์โอชา
ก่อนหน้า: จักรมณฑ์ ผาสุกวนิช
ถัดไป: อุตตม สาวนายน
 
ข้อมูลส่วนบุคคล
เกิด: 14 กรกฎาคม พ.ศ. 2498 (69 ปี)
ศาสนา: พุทธ

อรรชกา สีบุญเรือง (เกิด 14 กรกฎาคม พ.ศ. 2498) เป็นประธานกรรมการสถาบันอาหาร ประธานกรรมการในคณะกรรมการธุรกรรมทางอิเล็กทรอนิกส์ ประธานกรรมการในคณะกรรมการสำนักงานส่งเสริมเศรษฐกิจสร้างสรรค์ ประธานกรรมการในคณะกรรมการส่งเสริมการจัดประชุมและนิทรรศการ กรรมการในคณะกรรมการกำกับกิจการพลังงาน อดีตรัฐมนตรีว่าการกระทรวงวิทยาศาสตร์และเทคโนโลยี และอดีตรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา อดีตปลัดกระทรวงอุตสาหกรรม อดีตประธานกรรมการการนิคมอุตสาหกรรมแห่งประเทศไทยและอดีตประธานกรรมการอ้อยและน้ำตาลทราย
ประวัติ

อรรชกา สีบุญเรือง เกิดเมื่อวันที่ 14 กรกฎาคม พ.ศ. 2498 เป็นบุตรของนายประวิช และนางศศิธร สีบุญเรือง มีพี่น้อง 2 คน สำเร็จการศึกษาระดับปริญญาตรี สาขาเศรษฐศาสตร์ จากคณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ระดับปริญญาโทและปริญญาเอก สาขาเศรษฐศาสตร์ จาก Sussex University ประเทศอังกฤษ ในปี พ.ศ. 2522 และ พ.ศ. 2527 ตามลำดับ
การทำงาน

อรรชกา สีบุญเรือง เริ่มรับราชการในตำแหน่งอาจารย์คณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ถึงปี พ.ศ. 2521 จากนั้นจึงไปศึกษาต่อระดับปริญญาโทและเอกที่ประเทศอังกฤษ และกลับมารับราชการในสังกัดสำนักงานคณะกรรมการส่งเสริมการลงทุน ในปี พ.ศ. 2527 จนกระทั่งได้รับแต่งตั้งให้ดำรงตำแหน่งที่ปรึกษาด้านการลงทุน (เจ้าหน้าที่วิเคราะห์นโบายและแผน ระดับ 10 ชช) ในปี พ.ศ. 2547
ในปี พ.ศ. 2548 ดร.อรรชกา ได้รับแต่งตั้งเป็นผู้อำนวยการสำนักงานเศรษฐกิจอุตสาหกรรม กระทรวงอุตสาหกรรม และเป็นเลขาธิการคณะกรรมการส่งเสริมการลงทุน ในปี พ.ศ. 2551 เป็นรองปลัดกระทรวงอุตสาหกรรม ในปี พ.ศ. 2555 และเป็นอธิบดีกรมส่งเสริมอุตสาหกรรม ในปีถัดมา ต่อมาได้รับแต่งตั้งเป็นปลัดกระทรวงอุตสาหกรรม ในปี พ.ศ. 2557 ซึ่งนับเป็นสตรีคนแรกที่ได้รับตำแหน่งดังกล่าว
อรรชกา ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชาเมื่อวันที่ 19 สิงหาคม พ.ศ. 2558 ในขณะเดียวกัน จึงได้ลาออกจากตำแหน่งปลัดกระทรวงอุตสาหกรรม
ในเดือนธันวาคม พ.ศ. 2559 ได้รับแต่งตั้งให้ดำรงตำแหน่งรัฐมนตรีว่าการกระทรวงวิทยาศาสตร์และเทคโนโลยี
อรรชกา ยังเป็นอาจารย์พิเศษคณะพาณิชยศาสตร์และการบัญชี และคณะรัฐศาสตร์ มหาวิทยาลัยธรรมศาสตร์อีกด้วย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
ภัคจิรา กรรรัตนสูตร

| ภัคจิรา กรรรัตนสูตร |
| --- | --- |
เกิด: 25 กุมภาพันธ์ พ.ศ. 2532 (35 ปี) กรุงเทพมหานคร
อาชีพ: นักแสดง,นางแบบ
ปีที่แสดง: 2557-ปัจจุบัน
สังกัด: จีเอ็มเอ็มทีวี
ภัคจิรา กรรรัตนสูตร ชื่อเล่น นาแนน (เกิด 25 กุมภาพันธ์ 2532) นักแสดงและนางแบบชาวไทยจาก จีเอ็มเอ็มทีวี
ประวัติ

ภัคจิรา กรรรัตนสูตร หรือ นาแนน เกิดเมื่อวันที่ 25 กุมภาพันธ์ 2532 จบการศึกษาระดับมัธยมจาก โรงเรียนสตรีวิทยา และระดับปริญญาตรีจาก คณะสถาปัตยกรรมศาสตร์ มหาวิทยาลัยกรุงเทพ สาขาออกแบบตกแต่งภายใน
เข้าสู่วงการ

นาแนน ภัคจิราเข้าสู่วงการด้วยการเข้าประกวดโครงการ Smooth E baby face talent เมื่อปี 2557 โดยเข้ารอบ 20 คนสุดท้ายหลังจากนั้นในปีเดียวกันได้ร่วมแสดงในละครซีรีส์เรื่อง รูมอะโลน ทาง ช่องวัน ในบท มิน
ต่อมาในปี 2558 ได้เป็นดารารับเชิญในละครเรื่อง กลกิโมโน ทาง ช่อง 3 ในบทนักเคนโดและได้กลับมารับบทมินอีกครั้งใน รูมอะโลน 2 นอกจากนั้นยังได้เข้าประกวดในรายการ เดอะเฟซไทยแลนด์ ซีซัน 2 แต่ไม่ผ่านเข้ารอบและในปี 2559 ได้ร่วมเป็นดารารับเชิญในละครเรื่อง 4 หล่อขอสืบ
ผลงาน > ละคร

| ปี | เรื่อง | รับบท |
| --- | --- | --- |
| 2557 | รูมอะโลน 401-410 | มิน |
| 2558 | กลกิโมโน | รับเชิญ |
| 2558 | รูมอะโลน 2 | มิน |
| 2559 | Kiss the Series รักต้องจูบ | เอลล่า |
| 2559 | รุ่นพี่ Secret Love ตอน Puppy Honey | หมอพิงค์ |
| 2560 | U-Prince Series ตอน คิรัน | ดิซซี่ |
| 2560 | Water Boyy the Series | โค้ชใหม่ |
| 2560 | My Dear Loser รักไม่เอาถ่าน ตอน Monster Romance | คริส |
| 2561 | มารร้ายคู่หมายรัก Love At First Hate | หมอมิ้นท์ |
| 2561 | Friend Zone เอา ให้ ชัด | อีฟ |
| 2562 | ของขวัญเพื่อคนที่คุณเกลียด | ตาล |
| 2563 | เพราะเราคู่กัน 2gether The Series | แฟง |
| 2563 | เพราะเรา(ยัง)คู่กัน Still 2gether | แฟง |
| 2564 | นายคะอย่าอ่อย | อิน |
| 2565 | เจนนี่ กลางวันครับ กลางคืนค่ะ ! | ทอม |
| 2567 | หม่อมเป็ดสวรรค์ | แม่อึ่ง |
ผลงาน > เรียลลิตี้โชว์

2558 เดอะเฟซไทยแลนด์ ซีซัน 2